<classify> Winfrida Mtoi, Dar es Salaam KAMATI ya Usimamizi na Uendeshaji wa Ligi Tanzania, imempaonyo kali Kocha Mkuu wa Simba, SvenVandenbroeckkutokana na kitendo cha kugoma kuwafungulia mlango waamuzi na kamishina wamechi wakati wa ukaguzi. Tukio hilo lilitokea Februari Mosi, mwaka huu wakatiwa mchezo wa Simba na Coastal Union uliochezwa Uwanja wa Taifa, Dar es Salaam. Katika taarifa iliyotolewa na Shirikisho la SokaTanzania TFF jana, adhabu hiyo imetolewa kwa mujibu wa kanuni namba 4113 ya Ligi Kuu kuhusu udhibiti wamakocha, ikiwa ni uamuzi wa kikao kilichofanyika Februari 10, 2020. Katika hatua nyingine Kocha Mkuu wa Yanga, Luc Eymael, OfisaMhamasishaji wa timu hiyo, Antonio Nugaz, Kocha wa Namungo FC, HitimanaThiery na Mkuu wa Idara ya Habari naMawasiliano wa Simba, Haji Manara, wamepelekwa Kamati ya Nidhamu ya TFF. Pia kikao hicho kimeilekeza sekretarieti kufuatilia viongozi wa klabu na makocha ambaohivi karibuni wamekuwa wakishutumu na kutoa matamshi yenye kukashifu nakudhalilisha viongozi na chapa ya ligihiyo na taasisi kwa ujumla. Viongozi na makocha waliobainika kutoa shutuma hizo ni waNamungo FC, HitimanaThiery katika mchezo wa Simba na Namungo, Luc Eymael kwenye mchezo wa Yanga na Lipuli, huku wengine ni Manara naNugaz, ilisema taarifa hiyo. Nayo klabu ya Polisi Tanzania imepigwa faini ya Tsh.1,500,000 kwa kosa la kutumia mlango usio rasmi wa kuingia uwanjani katikamechi yao na Simba iliyochezwa Februari 04, 2020 Uwanja wa Taifa. Adhabu nyingine imemkumba mwamuzi Abubakar Mturo,aliyefungiwa kwa miezi mitatu kwa kosa la kushindwa kumudu mchezo kati ya mechiiliyochezwa Februari 05, 2020 katika uwanja wa Taifa, Yanga ilipocheza naLipuli. Nahodha wa Azam FC, Aggrey Morris yeye amepigwa faini ya Tsh200,000 kwa kosa la kugoma kuzungumza na waandishi wa habari katika mchezo waowa Februari 5, dhidi ya Tanzania Prisonskwenye Uwanja wa Uhuru, Dar es Salaam.  <topic>: michezo 